परीक्षा नियामक प्राधिकारी सचिव ने अन्य विशेषज्ञों की राय लेकर 13 की जगह दो प्रश्नों के उत्तरों को गलत मानते हुए उसे दुरुस्त किया है। इससे विवाद और गहराने के आसार हैं। परीक्षा नियामक कार्यालय जल्द ही टीईटी का रिजल्ट देने की तैयारी में जुटा है। माना जा रहा है कि परिणाम आने के बाद भी गलत प्रश्नों का मामला तूल पकड़ेगा। जल्दी परिणाम देने की मुख्य वजह दिसंबर में प्राथमिक स्कूलों में 68500 सहायक अध्यापकों की लिखित परीक्षा होनी है।